**Pikseliähky** on vuodesta 2002 järjestetty vuosittainen pohjoismaiden suurin elektronisen taiteen festivaali, joka tuo yhteen taiteen, muotoilun, teknologian ja tutkimuksen. Festivaalin teemoissa otetaan kantaa ajankohtaisiin yhteiskunnallisiin kysymyksiin. Sen ohjelmistoon sisältyy muun muassa seminaareja, työpajoja, näyttelyitä, performansseja, konsertteja ja kerhoiltoja. Pikseliähkyn (pixelache) nimi viittaa digitaalisen median yliannostuksen aiheuttamaan, päänsärkyyn verrattavissa olevaan tunteeseen .

Pikseliähky toimii kohtaamispaikkana uusmediataiteilijoille sekä esiintymisalustana uusmediateoksille. Se on erityisesti elektronisen taiteen ja sen alakulttuurien festivaali, joka tarjoaa esiintymistilan muun muassa visualisteille (VJ) ja visuaalisia elementtejä sekoittaville live-esiintyjille. Pikseliähky keskittyy esittämään kansainvälisten ruohonjuuritason yhteisöjen, kuten esimerkiksi media-aktivistien ja avoimen lähdekoodin yhteisöjen, toimintaa. Festivaalin tavoite on toimia siltana perinteisten luovien alojen sekä nopeasti kehittyvien elektronisten alakulttuurien välillä. 

Pikseliähkyn myötä on syntynyt kansainvälinen festivaalien Pixelache Network, johon kuuluvat Pixelvärk (Tukholma), Piksel (Bergen), Pikslaverk (Reykjavik), Mal au Pixel (Pariisi), PixelIST (Istanbul), Pixelazo (Santa Marta, Kolumbia) ja Afropixel (Dakar, Senegal).

Historia
--------

### Pikseliähky 2002

Pikseliähky järjestettiin ensimmäistä kertaa keväällä 2002 Lasipalatsissa. Suurin osa ohjelmistosta rakentui esityksistä, puheista ja työpajoista. Festivaalin aikana nähtiin yli 15 paikallisen taiteilijan ja taiteilijaryhmän teosta. Yleisöä festivaaleilla oli yhteensä noin 200. Lisäksi festivaalien taiteilijoita esiintyi klubitapahtumissa. Pikseliähkyyn osallistui yksi kansainvälinen mediataiteilija, yhdysvaltalainen Jarryd Lowder.

#### Taiteilijat

* Jarryd Lowder, mediataiteilija, New York
* Pink Twins, mediataiteilijaduo, Helsinki
* O Samuli A, visuaalinen äänitaiteilija, Helsinki
* Tuomas Toivonen, arkkitehti ja äänitaiteilija, Helsinki
* Tomi Knuutila a.k.a tomtom, mediataiteilija, Helsinki
* Markus Renvall, videotaiteilija, Helsinki
* Toiminto, äänitaiteilija, Tampere
* Tommi Keränen, äänitaiteilija, Helsinki
* Perttu Hämäläinen, software asiantuntija, Helsinki
* Korento, taiteilijaryhmä, Helsinki
* Folio, elektronisen musiikin duo, Helsinki
* Rihmasto, Antti Ahosen ja Panu Johansson & co:n yhteinen taideprojekti
* Juha Huuskonen, software-taiteilija, Helsinki
* Halcyon, taiteilijaryhmä, Helsinki
* Marko Myöhänen ja Timo Kurkikangas, äänitaiteilijat
* homokaasu.net, kokeellinen nettisivu
* pixoff.net, online-kanava itsenäisille videoproduktioille

### Pikseliähky 2003

Vuoden 2003 Pikseliähky järjestettiin Kiasma-teatterissa ja tapahtuman pääteemana oli Videojukka. VJ-kulttuurin taustoja käsiteltiin muun muassa elokuvan ja mediataiteen näkökulmasta. Festivaalin järjestäjinä olivat Olento.fi sekä Amfibio.org.Pikseliähkyyn otti osaa 100 taiteilijaa, joista 24 oli kansainvälisiä vierailijoita. Festivaali jatkui kiertueena saman vuoden kesäkuussa New Yorkiin ja Montrealiin. Vuoden 2003 Pikseliähky kokosi suomalaisen VJ-kulttuurin tekijät ensimmäistä kertaa yhteen.

#### Taiteilijat

* The Light Surgeons, Englanti
* deKam, Yhdysvallat
* SAT[mix\_sessions], Kanada
* Johnny Dekam, Yhdysvallat
* VJ Anyone, Englanti
* Michael Heap, Englanti
* John deKron, Saksa
* AVCENTRALEN, Ruotsi
* Klipp av, Ruotsi/Englanti

### Pikseliähky 2004

Pikseliähky avattiin vuonna 2004 Tukholmassa, josta se jatkoi Helsinkiin. Vuoden teemana oli audiovisuaalinen arkkitehtuuri ja Helsingissä esityksiä nähtiin muun muassa Kiasma-teatterissa. Festivaalin osallistui yli 100 taiteilijaa ja yleisöä oli noin 6 000. Audiovisuaalisen arkkitehtuurin keinoin Pikseliähkyssä tarkasteltiin, kuinka digitaalinen media voi tulla osaksi arkkitehtuuria ja julkista tilaa. Tapahtuman aikana järjestettiin muun muassa The Locative Media -työpaja, joka oli osa kuuden työpajan sarjaa trans-kulttuurisesta kartoittamisesta. Festivaalin avasi kotimainen *Harmaa Vyöhyke Kelimatriisi*. Tämä audiovisuaalinen konsertti oli osa Maisemasämplääjät kokonaisuutta, johon kuuluivat Sami Järvenpään ja Sami Klemolan Kampin työmaa-alueen esteti-SOINTI projekti, Davod Crawfordin Stop Motion Studies sekä australialaisen Jodi Rosen Singing Bridges. Pikseliähkyn järjesti Piknik Frequency ry yhdessä Kiasma-teatterin kanssa.  Piknik Frequency on yhdistys, jolla on päävastuu Pikseliähkyn järjestämisessä, mutta festivaalien järjestämiseen osallistuu myös ryhmä erilaisia verkostoja, kuten Amfibio-kollektiivi, Olento Oy sekä Katastro.fi. Jokaisella verkostolla on tietty tehtävänsä, kuten Amfibiolla VJ-kulttuurin kehittäminen. Olento on taas tuotantoyhtiö, joka tarjoaa koulutus- ja konsultointipalveluita. Katastron jäsenet ovat taas kiinnostuneita erityisesti kokeellisen mediataiteen kentästä ja sen tutkimuksesta.

#### Taiteilijat

* CNCD , Suomi
* Animaatiokone, Suomi
* Aether architecture, Unkari
* AmbientTV.net, Englanti
* Jodi Rose, Australia
* David Crawford
* Tuomo Tammenpää, Suomi
* Anna Hiltunen, Suomi
* Daniel Shiffman, Yhdysvallat
* Mukul Patel

### Pikseliähky 2005

Pikseliähkyn teemana oli vuonna 2005 Dot Org Boom ja se keskittyi avoimen sisällön aloitteisiin, media aktivismin verkostoihin sekä kansalaisjärjestöjen ja avoimen koodin yhteisöjen toimintaan. Kaikki festivaalin esiintyjät jakoivat saman voittoa tavoittelemattomaan ja avoimeen koodiin perustuvan ideologian. Dot Org Boomin alla tapahtumassa oli kolme teemaa: VJ-kulttuuria, kokeellinen vuorovaikutus ja elektroniikka, sekä vuorovaikutuksellinen ja osallistava elokuva. Tapahtumaan osallistui yli 100 taiteilijaa ja noin 6 000 katsojaa. Esillä olleet projektit olivat pääasiallisesti prototyyppejä ja suuremman yleisön nähtävillä ensimmäistä kertaa. Festivaalin järjesti Piknik Frequency ry sekä Kiasma-teatteri.

Festivaalin päätapahtumapaikat olivat Kiasma-teatteri sekä Pohjoismaiden Nykytaiteen instituutin Nifcan projektitila Suomenlinnassa. Wikipediaa Pikseliähkyssä oli esittelemässä ranskalaisen Wikimedia Foundation -edustaja Florence "Ant Here" Devouard. Lisäksi esittelyssä oli mm. Stremtime -projekti, joka rakentaa internetin ja ilmaisohjelmien avulla riippumattomia kommunikaatiokanavia Irakiin.

Lähteet
-------

1. ↑  Info *pixelache.ac*.  Arkistoitu 16.5.2013. Viitattu 1.2.2013. (suomeksi)
2. 1 2 3 4 5  Halonen, Katri: Open Source and New Media Artists (PDF)  2007. University of Jyväskylä, Agora Center. Viitattu 1.2.2013. (englanniksi)
3. ↑  Pikseliähky *pixelache.ac*.  2009. Viitattu 1.2.2013. (suomeksi)[vanhentunut linkki]
4. ↑  Pikseliähky // Pixelache 2002 Festival *docs.google.com*.  2002. Viitattu 1.2.2013. (englanniksi)
5. ↑  Kiasma-teatteri: Kevät 2003 Kiasma-teatterin ohjelma.  *Kiasma-teatterin ohjelma*, kevät 2003. vsk.
6. 1 2  Pixelache *monoskop.org*.  2007. Viitattu 1.2.2013. (suomeksi)
7. ↑  MTV 3: PikseliÄHKY 2003 Kiasmassa *mtv3.fi*.  1.4. 2003. Viitattu 1.2.2013. (suomeksi)
8. ↑  Kiasma-teatteri: Kevät 2004 Kiasma-teatterin ohjelma.  *Kiasma-teatterin ohjelma*, kevät 2004. vsk.
9. ↑  Tonnikala: PikseliÄHKY 2005 -festivaali käynnistyy tänään *tonnikala.net*.  14.4. 2005.  Arkistoitu 21.4.2005. Viitattu 1.2.2013. (suomeksi)